

**Aktualizované Opatrenia pre Športové súťaže v súvislosti s COVID-19**

**Platné od 22.11.2021**

## VEC: **Usmernenie Slovenského zväzu hádzanej k aktuálnej situácií súvisiacej s ochorením COVID-19**

Úrad verejného zdravotníctva vydáva nové vyhlášky pre potreby zosúladenia s novou verziou COVID automatu, ktorú 18. 11. 2021 schválila vláda SR. Vyhlášky sú účinné od pondelka **22. 11. 2021** a upravujú činnosť prevádzok a organizáciu hromadných podujatí.

**Aktualizovaný Covid Automat v4.3** ponúka organizátorom podujatí flexibilne si vybrať z troch protokolov, ktoré je však zakázané medzi sebou kombinovať.

* základ,
* OTP (očkovaní, testovaní, po prekonaní),
* OP (očkovaní, po prekonaní).

Pod “**základom**” sa pre potreby Covid Automatu v4.3 myslia všetky osoby bez ohľadu na ich prípadné očkovanie, prekonanie choroby či výsledok testovania.

Pod “**OTP**” sa pre potreby Covid Automatu v4.3 myslia výlučne len osoby, ktoré sú plne očkované, testované (od odberu PCR 72 hodín, Ag 48 hodín), alebo ochorenie COVID-19 prekonali za ostatných 180 dní.

Pod “**OP**” sa pre potreby Covid Automatu v4.3 myslia osoby, ktoré sú:

* Kompletne zaočkované osoby po dobu 1 roka od ukončenia základnej očkovacej schémy
* Osoby po prekonaní COVID-19 viac ako 180 dní + jedna dávka vakcíny (ak vakcína bola podaná do 180 dní od prekonania potvrdeného RT-PCR3) po dobu 1 roka od prekonania COVID-19
* Osoby po prekonaní COVID-19 potvrdeného RT-PCR2 nie staršom ako 180 dní
* Deti mladšie ako 2 roky
* deti od 2 do 12 rokov a 2 mesiace s negatívnym výsledkom antigénového testu (platný 48 hodín od odberu) alebo PCR/LAMP testu (platný 72 hodín od odberu)

**Základné opatrenia pre hromadné podujatia a limity počtu divákov prislúchajúce stupňom rizika**

**Zelené okresy:**

OP: bez kapacitného limitu

OTP: státie najviac 50 % kapacity, sedenie najviac 75 %; ak nie je možné určiť

kapacitu, najviac 5000 osôb v exteriéri, 2500 v interiéri

Základ: státie najviac 50 % kapacity, sedenie najviac 75 %; avšak najviac 1000 osôb

v exteriéri a 500 v interiéri

**Oranžové okresy:**

OP: bez kapacitného limitu

OTP: v interiéri najviac 25 % kapacity, v exteriéri najviac 50 % kapacity; ak nie je

možné určiť kapacitu, najviac 1000 osôb v exteriéri, 500 v interiéri

Základ: státie – exteriér max 100 osôb, státie – interiér max 50 osôb, sedenie –

exteriér max 50 % kapacity priestoru na sedenie (avšak do 200 osôb), sedenie –

interiér max. 25 % kapacity priestoru na sedenie (avšak do 100 osôb). Organizátor je

povinný uchovávať zoznam a kontakty na účastníkov 14 dní po skončení podujatia,

po 14 dňoch je povinný ich zničiť.

**Červené okresy:**

OP: max. 200 osôb (nutné ohlásiť na miestne príslušnom RÚVZ najneskôr 48 hodín pred začiatkom podujatia, pričom je potrebné uviesť presný čas a miesto konania)

OTP: max. 6 osôb

Základ: zakázané

**Bordové okresy:**

OP: max. 100 osôb (nutné ohlásiť na miestne príslušnom RÚVZ najneskôr 48 hodín

pred začiatkom podujatia, pričom je potrebné uviesť presný čas a miesto konania)

OTP: max. 6 osôb

Základ: zakázané

**Čierne okresy:**

OP: max. 50 osôb (nutné ohlásiť na miestne príslušnom RÚVZ najneskôr 48 hodín

pred začiatkom podujatia, pričom je potrebné uviesť presný čas a miesto konania)

OTP: max. 6 osôb

Základ: zakázané

\*V červených, bordových a čiernych okresoch je organizátor povinný uchovávať

zoznam a kontakty na účastníkov 14 dní po skončení podujatia, po 14 dňoch je

povinný ich zničiť.

**Základné opatrenia pre športovcov a športové súťaže prislúchajúce stupňom rizika**

|  |  |  |  |  |  |
| --- | --- | --- | --- | --- | --- |
| **Stupeň** | **Monitoring** | **Ostražitosť** | **1. stupeň ohrozenia** | **2. stupeň ohrozenia** | **3. stupeň ohrozenia** |
| **ŠPORTOVÉ**  **SÚŤAŽE - limity pre športovcov** | **OP:**  Bez obmedzení | **OP:**  Bez obmedzení | **OP:**  Maximálne 200 osôb  Povinný zoznam účastníkov za prísnych protiepidemických  opatrení | **OP:**  Maximálne 100 osôb  Povinný zoznam účastníkov za prísnych protiepidemických  opatrení | **OP:**  Maximálne 50 osôb  Povinný zoznam účastníkov za prísnych protiepidemických  opatrení |
| **OTP:**  Bez obmedzení | **OTP:**  Maximálny počet športovcov: 200 interiér / 400 exteriér | **OTP:**  Len profesionálne ligy | **OTP:**  Len profesionálne ligy | **OTP:**  Len profesionálne ligy |
| **ZÁKLAD:** Maximálne 100 športovcov | **ZÁKLAD:** Maximálne 50 športovcov  Povinný zoznam účastníkov | **ZÁKLAD:**  Zakázané | **ZÁKLAD:**  Zakázané | **ZÁKLAD:**  Zakázané |

V nižšie uvedenom linku je dostupný oficiálny dokument, ktorý tieto podmienky bližšie definuje (zdroj: [Ministerstvo zdravotníctva Slovenskej republiky (gov.sk)](https://www.health.gov.sk/Clanok?covid-automat-sa-sprisni-pre-nezaockovanych)).